Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije Bosne i Hercegovine”, broj: 34/03 i 65/13), i člana 64. Zakona o zdravstvenoj zaštiti (“Službene novine Federacije Bosne i Hercegovine”, broj: 46/10), a u skladu sa članom 19. Statuta JZU Kantonalna bolnica Goražde („Službene novine BPK Goražde“,broj:1/14), i Kriterijima za imenovanje u upravne odbore zdravstvenih ustanova i Zavoda zdravstvenog osiguranja Bosansko – podrinjskog kantona Goražde („Službene novine BPK-a Goražde,broj: 2/04), Ministarstvo za socijalnu politiku, zdravstvo, raseljena lica i izbjeglice Bosansko- podrinjskog kantona Goražde, *objavljuje:*

**JAVNI OGLAS**

**za izbor i imenovanje predsjednika i članova Upravnog odbora**

1. Objavljuje se Javni oglas za izbor i imenovanje predsjednika i članova **Upravnog odbora Javne zdravstvene ustanove Kantonalna bolnica Goražde,**  i to:

- tri (3) člana- predstavnika osnivača,od kojih jedan mora biti ispred kantonalnog ministarstva ,

- dva (2) člana - predstavnika stručnih radnika Kantonalne bolnice, od kojih jedan mora biti iz reda zdravstvenih radnika.

1. Opis pozicije člana Upravnog odbora: zajedno sa ostalim članovima i uz konsultacije sa Kantonalnim ministarstvom socijalne politike, zdravstva, raseljenih lica i izbjeglica i osnivačem: upravlja ustanovom, nadzire poslovanje i rad zdravstvene ustanove, donosi Statut ustanove, imenuje i razrješava direktora, utvrđuje godišnji program rada, donosi finansijski plan, donosi Pravilnik o unutrašnjoj organizaciji i sistematizaciji radnih mjesta, odlučuje o korištenju sredstava preko iznosa za čije je odlučivanje nadležan direktor, podnosi osnivaču najmanje jedanput godišnje izvještaj o poslovanju, te obavlja i druge poslove u skladu sa Zakonom o zdravstvenoj zaštiti, Statutom ustanove, kao i drugim propisima koji uređuju ovu oblast.
2. Pored općih uslova propisanih Zakonom o ministarskim, vladinim i drugim imenovanjima Federacije BiH, kandidati moraju ispunjavati slijedeće uslove:

* da imaju završen VII ili VI stepen stručne spreme zdravstvenog ili društvenog smjera (prednost se daje kandidatima koji imaju završen fakultet zdravstvenog usmjerenja, kao i specijalizacije iz djelatnosti zdravstvene ustanove), izuzetno ukoliko se radi o kandidiranju ispred uposlenika zdravstvene ustanove, kandidat može imati i završen IV stepen stručne spreme zdravstvenog smjera,
* da imaju najmanje 3 (tri) godine radnog iskustva u poslovima iz struke,
* da imaju stručno znanje iz djelatnosti zdravstvene ustanove, te da su upućeni u sadržaj i način njenog rada,
* da nisu direktori zdravstvene ustanove, (ovjerena izjava),
* da nemaju privatni-finansijski interes u ustanovi u čiji se Upravni odbor kandiduju (ovjerena izjava),
* da nisu članovi upravnog odbora u više od jedne zdravstvene ustanove, odnosno Zavoda.

1. Uz prijavu na Javni oglas, kandidati su dužni priložiti slijedeću dokumentaciju (original ili ovjerenu kopiju):

* Dokaz o završenoj školskoj spremi,
* Uvjerenje o radnom iskustvu u struci,
* Izvod iz matične knjige rođenih (ne starije od šest mjeseci),
* Uvjerenje o državljanstvu (ne starije od šest mjeseci),
* Uvjerenje da se protiv lica ne vodi krivični postupak, ne starije od 3 mjeseca (Općinski i Kantonalni sud),
* Ovjerenu izjavu da kandidati nisu direktori zdravstvene ustanove i da nemaju privatni-finansijski interes u istoj.

Javni oglas ostaje otvoren 15 /petnaest/ dana od dana objavljivanja u listu „Dnevni avaz“ od 28.02.2015.godine.

Sve dodatne informacije možete dobiti na službenoj web.stranici Vlade BPK-a Goražde: [www.bpkg.gov.ba](http://www.bpkgo.ba/), Oglasnoj ploči BPK-a Goražde ili direktno na kontakt telefon: 038/228-439.

Prijave sa traženom dokumentacijom slati na adresu: **Ministarstvo za socijalnu politiku, zdravstvo, raseljena lica i izbjeglice BPK Goražde, ul. 1.Slavne Višegradske brigade 2a - Goražde,**

**sa naznakom: «Prijava na Javni oglas za izbor i imenovanje predsjednika i članova**

**Upravnog odbora JZU Kantonalna bolnica Goražde – NE OTVARAJ»**

U prijavi koja sadrži kraću biografiju,adresu i kontakt telefon, kandidati su dužni naznačiti na koju poziciju se kandiduju i iz kojeg reda predstavnika. Nepotpune i neblagovremene prijave neće se uzimati u razmatranje.

**Ministarstvo za socijalnu politiku,zdravstvo,**

**raseljena lica i izbjeglice BPK Goražde**